సోనాలి దేరణీయగల(కవయిత్రి)

**సోనాలి  డెరానియగల** (జననం 1964) ఒక శ్రీలంక జ్ఞాపకాల రచయిత, ఆర్థికవేత్త.  స్కూల్ ఆఫ్ ఓరియంటల్ అండ్ ఆఫ్రికన్ స్టడీస్, యూనివర్సిటీ ఆఫ్ లండన్‌లో ఎకనామిక్స్ విభాగంలో బోధిస్తున్నారు. ఆమె ప్రస్తుతం న్యూయార్క్‌లోని కొలంబియా యూనివర్శిటీలోని స్కూల్ ఆఫ్ ఇంటర్నేషనల్ అండ్ పబ్లిక్ అఫైర్స్‌లో విజిటింగ్ రీసెర్చ్ స్కాలర్‌గా ఉన్నారు, విపత్తు తర్వాత పునరుద్ధరణతో సహా ఆర్థిక అభివృద్ధికి సంబంధించిన సమస్యలపై పని చేస్తున్నారు.

## వ్యక్తిగత జీవితం
ఆమె శ్రీలంకలోని కొలంబోలో న్యాయవాది (జస్టిన్). ఈమె ఎడ్వర్డ్ పీరిస్ డెరానియగల, జెమినీ డెరానియగలకు జన్మించింది. డెరానియగల కుటుంబంలోని ఇతర సభ్యులలో ప్రభుత్వోద్యోగి.

1990లో, ఆమె "బ్రిటీష్ పబ్లిక్ పాలసీ రీసెర్చ్‌"కు పెద్ద ఎత్తున కృషి చేసిన ఆర్థికవేత్త డాక్టర్ స్టీఫెన్ లిసెన్‌బర్గ్ (1964-2004)ని వివాహం చేసుకుంది. 

2004 డిసెంబరు 26న  శ్రీలంకలోని యాలా నేషనల్ పార్క్‌లో విహారయాత్రలో ఉండగా, ఆమె తన భర్తను, వారి ఇద్దరు కుమారులు, ఆమె తల్లిదండ్రులు, ఆమె బెస్ట్ ఫ్రెండ్, ఆమె బెస్ట్ ఫ్రెండ్ తల్లిని హిందూ మహాసముద్ర సునామీలో కోల్పోయింది.  సునామీ ఆమెను రెండు మైళ్ల లోపలికి తీసుకువెళ్లింది, ఆమె చెట్టు కొమ్మకు అతుక్కుని జీవించగలిగింది. ఆమెకు అపస్మారక స్థితి, అంతర్గత రక్తస్రావం జరిగినట్లు సమాచారం.  సునామీ రావడంతో ఆమెను కొలంబోలోని అత్త ఇంటికి తీసుకెళ్లారు.  అక్కడ, ఆమె తన కజిన్ బెడ్ కవర్ల క్రింద ఉండి, సుఖం, ఓదార్పు కోసం నిద్ర మాత్రలు దాచుకుంది.  ఆమె కత్తితో తనను తాను పొడిచుకోవడానికి ప్రయత్నించింది. ఆమె ఆత్మహత్యకు ప్రయత్నించింది, విషాదాన్ని మరచిపోయే ప్రయత్నంలో మద్యాన్ని సేవించింది. 

ఆమె 2006 చివరిలో సునామీ గాయం తర్వాత కొత్త జీవితాన్ని ప్రారంభించడానికి న్యూయార్క్ వెళ్ళింది.  న్యూయార్క్‌కు వెళ్లి, ఆమె గ్రీన్‌విచ్ విలేజ్‌లో ఒక చిన్న అపార్ట్‌మెంట్‌ని ఎంచుకుంది.ఆమె చికిత్సకుడు ఆమె గాయం నుండి విశ్రాంతి తీసుకోవడానికి, బాధాకరమైన జ్ఞాపకాల నుంచి బయటపడటానికి కొన్ని మాత్రలు సూచించాడు. 

పురుషులతో మాత్రమే డేటింగ్ చేసిన కొన్నిసంవత్సరాల తర్వాత ఆమె 2018లో నటి ఫియోనా షాతో డేటింగ్ చేయడం ప్రారంభించింది.కొన్ని నెలల తర్వాత సోనాలి ఆమెకు ప్రపోజ్ చేసిన తర్వాత ఈ జంట వివాహం చేసుకున్నారు. 

## కెరీర్
ఆమె కేంబ్రిడ్జ్ విశ్వవిద్యాలయంలో ఆర్థిక శాస్త్రాన్ని అభ్యసించింది, ఆక్స్‌ఫర్డ్ విశ్వవిద్యాలయం నుండి డాక్టరేట్ పొందింది. ఆమె లండన్ విశ్వవిద్యాలయంలోని SOASలో ఎకనామిక్స్ విభాగంలో అధ్యాపకురాలు, న్యూయార్క్ నగరంలోని కొలంబియా విశ్వవిద్యాలయంలో పరిశోధకురాలు.  ఆమె న్యూయార్క్ నగరం, లండన్‌లో నివసిస్తుంది.

సునామీ తర్వాత, డెరానియగల న్యూయార్క్‌కు మకాం మార్చారు, అక్కడ ఆమె కొలంబియా విశ్వవిద్యాలయంలో విజిటింగ్ రీసెర్చ్ స్కాలర్‌గా మారింది. అక్కడ ఆమె సునామీ తర్వాత తన వ్యక్తిగత అనుభవాలను, దానిని ఎలా ఎదుర్కొంది అని వివరిస్తూ వేవ్ అనే పుస్తకాన్ని రాసింది. సునామీలో తన అనుభవాలను, దుఃఖంను తరువాతి తరాలకు వివరిస్తుంది.  ఈ పుస్తకం ప్రజాదరణ పొందింది.  ఇది 2013 నేషనల్ బుక్ క్రిటిక్స్ సర్కిల్ అవార్డ్ కోసం షార్ట్‌లిస్ట్ చేయబడింది. 2013 లో PEN అకెర్లీ ప్రైజ్ గెలుచుకుంది. ఈ పుస్తకం ప్రస్తుతం శ్రీలంకలోని ఆంగ్ల సాహిత్య విద్యా విధానంలో గద్య భాగం వలె ఉపయోగించబడుతోంది.

2019–ప్రస్తుతం శ్రీలంక ఆర్థిక సంక్షోభం గురించి ఆమె తన ఆందోళనలు, అంతర్దృష్టులు, అభిప్రాయాలను వివిధ వేదికలపై వ్యక్తం చేసింది.
## వేవ్ పుస్తక కథాంశం
తన కుటుంబంతో కలిసి శ్రీలంక తీరంలో బీచ్ సైడ్ హోటల్‌లో డెరానియగలతో పుస్తకం ప్రారంభమవుతుంది.  ఆమె పుస్తకంలోని రెండవ పంక్తిలో రాబోయే విపత్తు గురించి మొదటి సూచనను ఇచ్చింది, "సముద్రం మా హోటల్‌కి సాధారణం కంటే కొంచెం దగ్గరగా కనిపించింది". నిమిషాల వ్యవధిలో, ఆమె కళ్ల ముందు విషయాలు ఎలా మారిపోయాయి, ఆమె కుటుంబం ఎక్కడో "దూరంగా" కొట్టుకుపోయినప్పుడు ఆమె కోల్పోయిన వ్యక్తులు. ఆమె తరచుగా పుస్తకం అంతటా తన నష్టం గురించి స్పష్టంగా వ్రాస్తుంది. దేరనీయగల సునామీ ముందు రోజు అంతా తిరిగి రావాలి అని తహతహలాడుతుంది, కానీ విధి దానిని అనుమతించలేదు. విమర్శకులు దీనిని చాలా బాధతో కూడిన పుస్తకం అని పిలిచారు. విపత్తు జరిగిన కొన్ని సంవత్సరాల తర్వాత, డెరానియగల లండన్‌లోని తన భర్త ఫ్లాట్‌లో నివసిస్తుంది .ఆమె ఆత్మహత్య చేసుకోవడానికి ప్రయతించిందని,కుటుంబం, స్నేహితుల సైన్యం పగలు, రాత్రి తనపై నిఘా ఉంచిందని ఆమె రాసింది.ఆమె ఆనాటి తన వెంటాడే జ్ఞాపకాలను మరచిపోవాలని కోరుకుంటుంది, కానీ అలా చేయలేకపోయింది. 
## మూలాలు

వర్గం:రచయిత్రులు
వర్గం:స్త్రీవాద రచయితలు
వర్గం:శ్రీలంక